“ለምሳሌ የአፍሪካዊቷ ቦትስዋና ፀረ ሙስና ጥምረት የእንባ ጠባቂ ተቋም፣ ዋና ኦዲተር፣ ገልተኛ የምርጫ ኮሚሽን፣ የፀረ ሙስናና የኢኮኖሚ ወንጀሎች ዳይሬክቶሬት፣ የመገናኛ ብዙኃንና (የግሉን ጭምር) የሲቪል ማኅበራትን ያካትታል፤” የሚለው ጥናቱ፣ በጋናም ጥምረቱ የመንግሥት ተቋማትን፣ የግል የንግድ ተቋማትንና የዘርፍ ማኅበራትን፣ እንዲሁም የሙያና የሲቪል ማኅበራትን፣ የተቃዋሚ ፖለቲካ ፓርቲን ጨምሮ ያቀፈ ሲሆን፣ የራሱ አስፈጻሚ ጽሕፈት ቤትና ፎረም ኖሮት የተሻለ ስብስብ ያለውና ለውጥ እየመጣ ያለ ተቋም ነው፡፡ የደቡብ ኮሪያ ጥምረትም ሞዴል የሚባል ሲሆን፣ ሁሉንም ባለድርሻ አካላት በማሰባሰብ ተጨባጭ ውጤት ማምጣቱን ረዳት ፕሮፌሰሩ በጥናታቸው አመልክተዋል፡፡